CELEX: 32020D1638
Language: da
Date: 2020-11-05 00:00:00
Title: Rådets afgørelse (EU) 2020/1638 af 5. november 2020 om den holdning, der skal indtages på Den Europæiske Unions vegne i Det Internationale Kafferåd

6.11.2020   
               
               
                  DA
               
               
                  Den Europæiske Unions Tidende
               
               
                  L 371/1
               
            
         RÅDETS AFGØRELSE (EU) 2020/1638
         af 5. november 2020
         om den holdning, der skal indtages på Den Europæiske Unions vegne i Det Internationale Kafferåd
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den internationale kaffeoverenskomst (»overenskomsten«) blev indgået af Unionen ved Rådets afgørelse 2008/579/EF (1) og trådte i kraft i den 2. februar 2011.
                  
               
                     (2)
                  
                  
                     I henhold til overenskomstens artikel 48, stk. 1, skal overenskomsten forblive i kraft i et tidsrum af ti år efter dens midlertidige eller endelige ikrafttræden, medmindre den forlænges eller bringes til ophør i henhold til nævnte artikel.
                  
               
                     (3)
                  
                  
                     Det Internationale Kafferåd er som den øverste myndighed for Den Internationale Kaffeorganisation det organ, der har ansvaret for udførelsen af alle de funktioner, der er nødvendige for at gennemføre overenskomstens bestemmelser, jf. overenskomstens artikel 9. Det Internationale Kafferåd kan bestemme, at overenskomsten skal forlænges ud over udløbsdatoen med en eller flere på hinanden følgende perioder, men ikke over otte år i alt, jf. overenskomstens artikel 48, stk. 3.
                  
               
                     (4)
                  
                  
                     Den 11. september 2020 godkendte Det Internationale Kafferåd på sin 127. samling resolution 471 om forlængelse af overenskomsten med ét år.
                  
               
                     (5)
                  
                  
                     I betragtning af hvor vigtig kaffesektoren er for en række medlemsstater og for Unionens økonomi, er det i Unionens interesse at kunne deltage i overenskomsten indtil en ny overenskomsts midlertidige eller endelige ikrafttræden.
                  
               
                     (6)
                  
                  
                     Den holdning, der skal indtages på Unionens vegne i Det Internationale Kafferåd, bør fastlægges, da Det Internationale Kafferåds beslutninger om at forlænge overenskomsten er bindende for Unionen.
                  
               
                     (7)
                  
                  
                     I henhold til overenskomstens artikel 48, stk. 3, kan Unionen gøre indsigelse mod Det Internationale Kafferåds beslutning om forlængelse af overenskomsten inden dens udløb —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Internationale Kafferåd, er følgende:
            
                        a)
                     
                     
                        Der gøres ikke indsigelse mod Det Internationale Kafferåds beslutning om forlængelse af den internationale kaffeoverenskomst med ét år, jf. resolution 471 som godkendt på Det Internationale Kafferåds 127. samling.
                     
                  
                        b)
                     
                     
                        På de kommende samlinger i Det Internationale Kafferåd stemmes der om nødvendigt for forlængelser af overenskomsten med perioder på højst otte år i alt efter overenskomstens oprindelige udløbsdato, eller indtil en ny overenskomst træder midlertidigt eller endeligt i kraft, afhængigt af hvad der kommer først.
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 5. november 2020.
            
               
                  På Rådets vegne
               
               
                  Formand
               
               M. ROTH
            
         
         
            (1)  Rådets afgørelse 2008/579/EF af 16. juni 2008 om undertegnelse og indgåelse af den internationale kaffeoverenskomst 2007 på Det Europæiske Fællesskabs vegne (EUT L 186 af 15.7.2008, s. 12).